PRILOGA

**POGOJI IN MERILA ZA IZBIRO, VREDNOTENJE IN SOFINANCIRANJE**

**LETNEGA PROGRAMA ŠPORTA V OBČINI MORAVSKE TOPLICE**

**IZHODIŠČNE DOLOČBE:**

S Pogoji in merili za izbiro, vrednotenje in sofinanciranje letnega programa športa (v nadaljevanju: merila) se določa uresničevanje javnega interesa v športu. Sredstva se prijaviteljem razdelijo na osnovi izvedbe JR. Merila so sestavni del odloka in obsegajo:

* pogoje in merila za določitev upravičenih izvajalcev LPŠ in razvrstitev športnih panog in izvajalcev,
* merila za vrednotenje programov in področij športa.

Z merili je uveljavljen točkovni model. Vsakemu izbranemu programu/področju športa se na osnovi meril izračuna skupna višina točk. Končna višina sofinanciranja programa/področja športa je zmnožek med številom dodeljenih točk in končno vrednostjo točke, pri čemer je končna vrednost točke količnik med z LPŠ določeno višino sredstev za program/področje in skupnim številom zbranih točk vseh ovrednotenih vlog posameznega programa/področja.

**DOLOČITEV UPRAVIČENIH IZVAJALCEV LPŠ:**

Prijavitelji postanejo upravičeni izvajalci LPŠ, če izpolnjujejo naslednje pogoje:

* imajo sedež v občini Moravske Toplice,
* so na dan objave JR za sofinanciranje LPŠ najmanj eno (1) leto registrirani v skladu z veljavnimi predpisi, njihova glavna dejavnost je izvajanje športnih programov,
* izvajajo programe/področja skladno z odlokom in LPŠ, se pravočasno prijavijo na javni razpis ter izpolnjujejo vse pogoje javnega razpisa,
* imajo zagotovljene materialne in prostorske pogoje ter ustrezno izobražen/usposobljen kader za delo v športu,
* imajo izdelano finančno konstrukcijo, iz katere so razvidni viri prihodkov in stroškov izvedbe programov,
* imajo urejeno evidenco članstva (športna društva, zveze) ter evidenco o udeležencih programov.

Prijavitelji, ki ne izpolnjujejo navedenih pogojev, se v nadaljevanju postopka izločijo iz vrednotenja.

**ŠPORTNI PROGRAMI**

Športni programi so najbolj prepoznaven del športa in praviloma predstavljajo organizirano in strokovno vodeno celoletno športno vadbo, ki je prilagojena različnim skupinam ljudi, njihovim sposobnostim, znanju, motivaciji, starosti (otroci, mladina, invalidi, odrasli, starejši).

Uporabljene kratice (oznake) v nadaljevanju predstavljajo naslednje športne programe:

ŠVOM-VIZ: športna vzgoja otrok in mladine: programi v zavodih s področja vzgoje in izobraževanja,

ŠVOM-P: športna vzgoja otrok in mladine: prostočasni programi,

ŠVOM-PP: športna vzgoja otrok in mladine: programi otrok s posebnimi potrebami,

ŠŠTU: ob študijski športni programi,

ŠVOM-U: športna vzgoja otrok in mladine: programi usmerjenih v kakovostni in vrhunski šport,

KŠ: programi kakovostnega športa,

VŠ: programi vrhunskega šport,

ŠI: programi športa invalidov,

RE: programi športne rekreacije,

ŠSTA: programi športa starejših.

**SPLOŠNI POGOJI ZA VREDNOTENJE VSEH ŠPORTNIH PROGRAMOV**

Pri vrednotenju vseh športnih programov se upoštevajo naslednji splošni pogoji:

* VKLJUČENOST UDELEŽENCEV:

isti udeleženec se pri istem izvajalcu vrednoti le venem (1) športnem programu,

* VELIKOST VADBENE SKUPINE (*koeficient popolnosti skupine*):

različne športne panoge in starostne skupine za izvedbo optimalne vadbe zahtevajo različno število vključenih! Z merili je določena optimalna velikost vadbene skupine: če izvajalec prijavi manjše število udeležencev, se število točk proporcionalno zmanjša. Večje število vključenih ne vpliva na dodatno vrednotenje programa.

|  |  |
| --- | --- |
| PREGLEDNICA A | VELIKOST VADBENE SKUPINE V NETEKMOVALNIH PROGRAMIH |
| ŠTEVILO VKLJUČENIH V VADBENI SKUPINI | ŠVOM-VIZ, ŠVOM-PP  | ŠVOM-P do 5 let | ŠVOM-P 6 do 19 let | ŠŠTU, RE | ŠI, ŠSTA |
| minimalno število vključenih | 10 | 10 | 15 | 15 | 10 |

|  |  |
| --- | --- |
| PREGLEDNICA B | VELIKOST VADBENE SKUPINE V TEKMOVALNIH PROGRAMIH |
| ŠTEVILO VKLJUČENIH V VADBENI SKUPINI | ŠVOM-U (12 - 13 let): | ŠVOM-U (14- 15 let):  | ŠVOM-U (16 - 17 let):  | ŠVOM-U 18 - 19 let):  | KŠ |
| IŠP/MI: minimalno število vključenih  | 8 | 8 | 6 | 6 | 4 |
| KŠP: velikost skupine/minimalno število vključenih | 12 | 12 | 12 | 12 | 12 |

|  |
| --- |
| IŠP/MI (individualne športne panoge, miselne igre): upoštevajo se rezultati posameznika  |
| KŠP (kolektivne športne panoge): upoštevajo se rezultati ekipe  |

* IZOBRAZBA/USPOSOBLJENOST STROKOVNEGA KADRA (*korekcija strokovni kader*):

različni športni programi zahtevajo različno angažiranost različno izobraženega/usposobljenega strokovnega kadra. Z merili so določene naslednje stopnje vrednotenja:

* STOPNJA 1: vodja ima dokazano strokovno izobrazbe/usposobljenosti za delo v športu in vodi programe ne tekmovalnega značaja: ŠŠTU, ŠI, RE in/ali ŠSTA.
* STOPNJA 2: vodja ima dokazano strokovno izobrazbo/usposobljenost za delo v športu in vodi programe ne tekmovalnega značaja: ŠVOM-VIZ, ŠVOM-P, ŠVOM-PP.
* STOPNJA 3: vodja ima dokazano strokovno izobrazbo/usposobljenost za delo v športu in vodi programe tekmovalnega značaja: ŠVOM-U, KŠ, VŠ.

|  |  |
| --- | --- |
| PREGLEDNICA C | KOREKCIJA: STROKOVI KADER |
| STROKOVNI KADER | stopnja 1 | stopnja 2 | stopnja 3 |
| korekcijski faktor strokovni kader | 0,250 | 0,500 | 1,000 |

* UPORABA ŠPORTNEGA OBJEKTA (*korekcija športni objekt*):

športni programi se izvajajo v/na različnih športnih objektih z različnimi stroški uporabe. Izvajalcem LPŠ, ki športne programe izvajajo v/na plačljivih športnih objektih, se uporaba športnih objektov ovrednoti z uporabo korekcijskih faktorjev:

* SKUPINA 1: zunanje površine za šport (nogometno igrišče, pokrito strelišče…).
* SKUPINA 2: pokriti športni objekti (šolska telovadnica, plesna dvorana,…).
* SKUPINA 3: drugi športni objekti (športna dvorana, pokriti bazen, smučarski poligon, smučarska skakalnica).

Če se športni program izvaja v/na več športnih objektih, se korekcijski faktor izračuna po proporcionalnih deležih glede na uporabo posameznih objektov do priznanega letnega obsega vadbe.

Uporaba športnega objekta se izvajalcu ovrednoti samo v primeru, če v postopku JR predloži zahtevana dokazila o stroških nastalih z uporabo športnega objekta.

|  |  |
| --- | --- |
| PREGLEDNICA D | KOREKCIJA: ŠPORTNI OBJEKT |
| ŠPORTNI OBJEKT | skupina 1 | skupina 2 | skupina 3 |
| korekcijski faktor športni objekt | 0,250 | 0,500 | 1,000 |

* PRIZNANI LETNI OBSEG ŠPORTNIH PROGRAMOV (število ur vadbe; 1 ura = 60 minut):

vsakemu izvajalcu se za vsak prijavljeni športni program (vadbeno skupino) prizna tolikšen letni obseg vadbe, kot ga sam predvidi ob prijavi na JR, vendar največ toliko, kot je določeno z merili (preglednice št. 1 do 8).

* ŠTEVILO PRIZNANIH ŠPORTNIH PROGRAMOV (vadbenih skupin):

število priznanih športnih programov se vsem izvajalcem določi z LPŠ.

**MERILA ZA VREDNOTENJE ŠPORTNIH PROGRAMOV**

**ŠPORTNI PROGRAMI V ZAVODIH S PODROČJA VIZ**

Med programe, ki se izključno izvajajo v zavodih VIZ, prištevamo: promocijske športne programe, šolska športna tekmovanja in dodatne ure športa v OŠ/SŠ.

Promocijske športne programe predstavljajo: Mali sonček (MS), Ciciban planinec (CP), Zlati sonček (ZS), Krpan (KR), Naučimo se plavati (NSP), Mladi planinec (MP).

Šolska športna tekmovanja (ŠŠT) predstavljajo udeležbo šolskih športnih ekip na tekmovanjih, ki so razpisana v reviji Šport mladih (Informator) od osnovnega do državnega nivoja.

Dodatne ure športa predstavljajo programi, ki jih šole v sodelovanju s športnimi društvi izvajajo s ciljem posodobiti in povečati kakovost ter privlačnost prostočasnih programov. Sofinancirajo se vadbene skupine, ki vadbo izvajajo v terminih predvidenih za šolske športne krožke.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠVOM-VIZ: promocijski program: MS, CP, ZS, KR, NSP, MP | MS/udeleženec |
| ŠVOM-VIZ: šolska športna tekmovanja - udeležba ekip | MS/skupina |
| ŠVOM-VIZ: dodatne ure športa v OŠ/SŠ | MS/skupina |

|  |  |
| --- | --- |
| PREGLEDNICA ŠT. 1 | ŠVOM-VIZ |
| PROMOCIJSKI PROGRAMI, ŠOLSKA ŠPORTNA TEKMOVANJA, DODATNI PROGRAMI | MS, ZS, KR, CP, MP | NAUČIMO SE PLAVATI | ŠŠT občinski nivo | ŠŠT državni nivo | DODATNE URE ŠPORTA  |
| število udeležencev programa | 1 | 1 | 10 | 10 | 15 |
| TOČKE/MS/UDELEŽENEC ali SKUPINA | 1 | 1 | 10 | 15 | 30 |

**PROSTOČASNI ŠPORTNI PROGRAMI OTROK IN MLADINE (PP), OBŠTUDIJSKI ŠPORTNI PROGRAMI**

Celoletni programi ŠVOM-P, ŠVOM-PP in ŠŠTU praviloma potekajo najmanj 30 tednov v letu (oz. 60 ur).

ŠVOM-P predstavlja širok spekter športnih aktivnosti, katerih cilj je izboljšanje gibalnih zmogljivosti mladih. Pestro ponudbo omogoča raznolikost izvajalcev, ob enakih pogojih pa LPŠ daje prednost programom športnih društev.

Programi ŠVOM-PP so namenjeni otrokom in mladini z motnjami v razvoju oziroma s prirojenimi in/ali pridobljenimi okvarami in se izvajajo z namenom ustrezno poskrbeti za uspešno socialno integracijo v vsakdanje življenje.

Programi ŠŠTU predstavljajo pomembno dopolnilo intelektualnemu delu in pripomorejo k nevtralizaciji negativnih učinkov sedečega načina življenja. Celoletni programi se praviloma izvajajo v kraju študija.

Programi v času počitnic in pouka prostih dnevih praviloma predstavljajo športne dejavnosti v skrajšanem obsegu (tečaji, projekti), ki jih ponujajo različni izvajalci.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠVOM-P: celoletni športni programi | strokovni kader in športni objekt/skupina |
| ŠVOM-P: celoletni pripravljalni programi | strokovni kader in športni objekt/skupina |
| ŠVOM-P: občasni športni programi | strokovni kader in športni objekt/skupina |

|  |  |
| --- | --- |
| PREGLEDNICA ŠT. 2 | ŠVOM PROSTOČASNO |
| CELOLETNI ŠPORTNI PROGRAMI (ne tekmovalni programi) | ŠVOM-P do 5 let | ŠVOM-P 6 do 19 let |  PRIPRAVLJALNI 6 do 8 let |  PRIPRAVLJALNI 9 do 12 et | OBČASNI PROGRAMI |
| število ur vadbe/tedensko | 1,5 | 2 | 3 | 3 | 10 |
| število tednov | 30 | 30 | 30 | 40 | 2 |
| TOČKE/ŠPORTNI OBJEKT/SKUPINA | 45 | 60 | 90 | 120 | 20 |
| TOČKE/STROKOVNI KADER/SKUPINA | 45 | 60 | 90 | 120 | 20 |

**ŠPORTNI PROGRAMI INVALIDOV, REKREACIJE IN STAREJŠIH**

Celoletni programi ŠI, RE in ŠSTA praviloma potekajo najmanj 30 tednov v letu (oz. 60 ur).

ŠI predstavlja pomembne psihosocialne (rehabilitacija, vključenost v družbo) in športne (rekreacija, tekmovanja, para olimpijski športi) učinke v življenju invalidov. Osnovni cilj je invalidom omogočiti enakovredno sodelovanje pri prostočasnih športnih aktivnostih, zato se s programi spodbuja povezovanje med športnimi in invalidskimi društvi.

RE je smiselno nadaljevanje ŠVOM-P in KŠ in je skupek raznovrstnih športnih dejavnosti odraslih vseh starosti (nad 20 let) in družin s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih. Z vidika javnega interesa so pomembni učinki redne športne vadbe, ki dokazujejo njen pozitivni vpliv na zdravje posameznika in posledično na javno zdravje. Programi RE predstavljajo najširšo in najpestrejšo izbiro organizirane športne vadbe ne tekmovalnega značaja (celoletni ciljni programi, pilotski programi, področni centri gibanja za zdravje). Izvajalcem, ki izvajajo rekreativne programe z namenom udejstvovanja na organiziranih rekreacijskih tekmovanjih, se lahko prizna večji letni obseg vadbe.

ŠSTA je športno rekreativna dejavnost odraslih praviloma nad doseženim 65. letom. Za posameznika redna športna vadba predstavlja kakovostno ohranjanje telesnega, duševnega in socialnega zdravja ter ohranjanja ustvarjalne življenjske energije. Programi ŠSTA ponujajo različne oblike (celoletna gibalna vadba, vadba razširjene družine).

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠI: celoletni športni programi | strokovni kader in športni objekt/skupina |
| RE: celoletni športni programi | strokovni kader in športni objekt/skupina |
| ŠSTA: celoletni športni programi | strokovni kader in športni objekt/skupina |

|  |  |  |  |
| --- | --- | --- | --- |
| PREGLEDNICA ŠT. 3 | ŠI | RE | ŠSTA |
| CELOLETNI NETEKMOVALNI PROGRAMI  | ŠPORT INVALIDOV | ŠPORTNA REKREACIJA | REKREACIJA TEKMOVALNO | ŠPORT STAREJŠIH |
| število ur vadbe/tedensko | 2 | 2 | 3 | 2 |
| število tednov | 30 | 30 | 30 | 30 |
| TOČKE/STROKOVNI KADER/SKUPINA | 60 | 60 | 90 | 60 |
| TOČKE/ŠPORTNI OBJEKT/SKUPINA | 60 | 60 | 90 | 60 |

**ŠPORTNI PROGRAMI OTROK IN MLADINE USMERJENIH V KAKOVOSTNI IN VRHUNSKI ŠPORT**

Športna vzgoja otrok in mladine usmerjenih v kakovostni in vrhunski šport zajema športne programe, kjer je osnovni cilj doseganje vrhunskih športnih rezultatov, zato vključujejo načrtno skrb za mlade športnike.

Glede na dosežen rezultat ekipe/tekmovalcev v pretekli tekmovalni sezoni merila prijavljene tekmovalne skupine ŠVOM-U razvrščajo v dve (2) kakovostni ravni:

* RAVEN II.: priprava na tekmovanja in doseganje rezultatov na uradnih tekmovanjih NPŠZ:
	+ IŠP/MI: v isti starostni skupini se vsi prijavljeni tekmovalci izkažejo z rezultatom na uradnem DP oziroma na uradni jakostni lestvici NPŠZ ali dokažejo nastopanje na tekmovanjih pod okriljem NPŠZ.
	+ KŠP: ekipa iste starostne skupine doseže rezultat na uradnem DP NPŠZ (končna lestvica lige).
	+ podatek iz preglednice 3 (število ur vadbe/tedensko) ustreza rezultatom II. kakovostne ravni!
* RAVEN I.: priprava na tekmovanja in doseganje rezultatov na uradnih tekmovanjih NPŠZ:
	+ IŠP/MI: v isti starostni skupini najmanj trije (3) tekmovalci dosežejo rezultat v prvi tretjini nastopajočih na uradnem DP oz. na uradni jakostni lestvici NPŠZ. Preostali do popolnitve kvote za popolno skupino pa dokažejo nastopanje na tekmovanjih pod okriljem NPŠZ.
	+ KŠP: ekipa iste starostne skupine doseže rezultat v prvi tretjini uradnega DP (končna lestvica vseh lig).
	+ podatek iz preglednice 3 (število ur vadbe/tedensko) se pomnoži s faktorjem 1,500!

Mladi športniki lahko s kvalitetnimi rezultati v skladu s Pogoji, pravili in kriteriji za registriranje in kategoriziranje športnikov v RS dosežejo status športnika mladinskega (MLR) ali perspektivnega razreda (PR). S tem se jim prizna dodatni program športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠVOM-U: celoletni programi tekmovalnih skupin | strokovni kader in športni objekt/skupina |
| ŠVOM-U: dodatni programi kategoriziranih športnikov MLR, PR | materialni stroški/udeleženec |

|  |  |
| --- | --- |
| PREGLEDNICA ŠT. 3-1 | ŠVOM-U 1 (II RAVEN) |
| CELOLETNI TEKMOVALNI PROGRAMI  | ŠVOM-U (12 - 13 let): | ŠVOM-U (14- 15 let):  | ŠVOM-U (16 - 17 let):  | ŠVOM-U (18 - 19 let):  |
| število ur vadbe/tedensko | 4 | 4 | 6 | 6 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 160 | 160 | 240 | 240 |
| TOČKE/MATERIALNI STROŠKI/SKUPINA | 160 | 160 | 240 | 240 |

|  |  |
| --- | --- |
| PREGLEDNICA ŠT. 3-2 | ŠVOM-U 1 (I RAVEN) |
| CELOLETNI TEKMOVALNI PROGRAMI  | ŠVOM-U (12 - 13 let): | ŠVOM-U (14- 15 let):  | ŠVOM-U (16 - 17 let):  | ŠVOM-U (18 - 19 let):  |
| število ur vadbe/tedensko | 6 | 6 | 8 | 8 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 240 | 240 | 320 | 320 |
| TOČKE/MATERIALNI STROŠKI/SKUPINA | 240 | 240 | 320 | 320 |

|  |  |
| --- | --- |
| PREGLEDNICA ŠT. 3-3 | ŠVOM-U 2 |
| PROGRAMI DODATNE ŠPORTNE VADBE (kategorizirani športniki) | kategorizacija MLR | kategorizacija PR |
|  velikost skupine/ minimalno št. udeležencev | 1 | 1 |
| TOČKE/MATERIALNI STROŠKI/UDELEŽENEC | 40 | 80 |

**ŠPORTNI PROGRAMI KAKOVOSTNEGA ŠPORTA**

KŠ je pomembna vez med programi ŠVOM-U ter VŠ, saj vključuje večje število športnikov in strokovnega kadra, kar omogoča vzpostavitev konkurenčnega okolja znotraj posameznih športnih panog na nacionalni ravni. V programe KŠ se uvrščajo športniki in ekipe v članskih kategorijah, ki ne izpolnjujejo pogojev za pridobitev statusa vrhunskih športnikov in tekmujejo v uradno potrjenih tekmovalnih sistemih NPŠZ do naslova državnega prvaka.

kakovostnega športa odraslih razvrščajo v tri (3) kakovostni ravni:

* RAVEN III.: doseganje rezultatov na uradnih tekmovanjih NPŠZ:
	+ IŠP/MI: 4 tekmovalci z rezultatom v tretji tretjini vseh nastopajočih na uradnem DP oziroma na uradni jakostni lestvici NPŠZ.
	+ KPŠ: ekipa z rezultatom v zadnjih dveh tretjinah uradnega DP (končna lestvica vseh lig).
* RAVEN II.: doseganje rezultatov na uradnih tekmovanjih NPŠZ:
	+ IŠP in MI: 4 tekmovalci z rezultatom v drugi tretjini vseh nastopajočih na uradnem DP oziroma na uradni jakostni lestvici NPŠZ.
	+ KŠP: ekipa z rezultatom v drugi tretjini uradnega DP (končna lestvica vseh lig).
* RAVEN I.: doseganje rezultatov na uradnih tekmovanjih NPŠZ:
	+ IŠP in MI: z rezultati priznana kategorizacija v skladu s »Pogoji, pravili in kriteriji za registriranje in kategoriziranje športnikov v RS IŠP« 4 tekmovalci z doseženo kategorizacijo DR in/ali vsaj 4 tekmovalci z rezultatom v prvi tretjini vseh nastopajočih na uradnem DP oziroma na uradni jakostni lestvici NPŠZ.
	+ KŠP: ekipa z rezultatom v prvi tretjini uradnega DP (končna lestvica vseh lig).

V primerih, ko število udeleženih na uradnem DP ne dosega normativov iz Pogojev, pravil in kriterijev za registriranje in kategoriziranje športnikov v Republiki Sloveniji, se vadbena skupina razvrsti v III. kakovostno raven.

Športniki lahko s kvalitetnim delom in rezultati v skladu s Pogoji, pravili in kriteriji za registriranje in kategoriziranje športnikov dosežejo status športnika državnega razreda (DR). S tem se jim prizna dodatni program športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| KŠ: celoletni programi tekmovalnih skupin | športni objekt/skupina |
| KŠ: dodatni programi kategoriziranih športnikov DR | materialni stroški/udeleženec |

|  |  |
| --- | --- |
| PREGLEDNICA ŠT. 4 | KŠ |
| CELOLETNI TEKMOVALNI PROGRAMI  | ČLANSKE EKIPE III. RAVEN | ČLANSKE EKIPE II. RAVEN | ČLANSKE EKIPE I. RAVEN |
| število ur vadbe/tedensko | 4 | 6 | 8 |
| število tednov | 40 | 40 | 40 |
| TOČKE/ŠPORTNI OBJEKT/SKUPINA  | 160 | 240 | 320 |

|  |  |
| --- | --- |
| PREGLEDNICA ŠT. 5 | KŠ |
| PROGRAMI DODATNE ŠPORTNE VADBE (kategorizirani športniki) | kategorizacija DR |
|  velikost skupine/ minimalno št. udeležencev | 1 |
| TOČKE/MATERIALNI STROŠKI/UDELEŽENEC | 40 |

**ŠPORTNI PROGRAMI VRHUNSKEGA ŠPORTA**

VŠ predstavlja eno naj višjih oblik človekove ustvarjalnosti na področju športa. Z vidika javnega interesa zajema programe priprav in tekmovanj športnikov, ki so v skladu s Pogoji, pravili in kriteriji za registriranje in kategoriziranje športnikov v RS pridobili naziv športnika olimpijskega (OR), svetovnega (SR) in/ali mednarodnega razreda (MR). Vrhunskim športnikom s statusom OR, SR in/ali MR se priznajo dodatni programi športne vadbe, ki se sofinancirajo pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini. Programi vrhunskih športnikov invalidov se obravnavajo enako kot ostali programi VŠ.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| VŠ: dodatni programi kategoriziranih športnikov MR, SR, OR | materialni stroški/udeleženec |

|  |  |
| --- | --- |
| PREGLEDNICA ŠT. 6 | VŠ |
| PROGRAMI DODATNE ŠPORTNE VADBE (kategorizirani vrhunski športniki) | kategorizacija MR | kategorizacija SR | kategorizacija OR |
|  velikost skupine/ minimalno št. udeležencev | 1 | 1 | 1 |
| TOČKE/MATERIALNI STROŠKI/UDELEŽENEC | 80 | 120 | 160 |

**ŠPORTNI OBJEKTI IN POVRŠINE ZA ŠPORT V NARAVI**

Učinkovita in dostopna mreža kakovostnih športnih objektov in površin za šport je pomemben dejavnik športnega udejstvovanja. S sredstvi za investicije v športne objekte se na lokalni ravni sofinancira posodabljanje in investicijsko vzdrževanje obstoječih športnih objektov in površin v lasti občine.

**MERILA ZA VREDNOTENJE OBRATOVALNIH STROŠKOV ŠPORTNIH OBJEKTOV IN POVRŠIN**

Na obstoječih športnih objektih in površinah za šport v naravi, kjer se izvajajo športni programi v javnem interesu, nastajajo stroški, ki jih občina lahko sofinancira, če upravljavec v postopku JR dokaže, da je objekt nujen za uresničevanje javnega interesa in so zaradi izvajanja programov nastali upravičeni stroški: obratovanje, vzdrževanje.

Z LPŠ in JR se imenuje športne objekte, ki lahko sodelujejo na JR in določi višina sredstev za sofinanciranje.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI OBJEKTI | MERILO ZA VREDNOTENJE: |
| OBJEKTI: sofinanciranje obratovalnih in vzdrževalnih stroškov  | materialni stroški/športni objekt |

|  |  |
| --- | --- |
| PREGLEDNICA ŠT. 7 | OBJEKT |
| ŠPORTNI OBJEKTI IN POVRŠINE ZA ŠPORT  | MAT. STROŠKI |
| stroški upravljanja (obratovanje in vzdrževanje) | 1 |
| TOČKE/MS/OBJEKT | 1 |

**RAZVOJNE DEJAVNOSTI V ŠPORTU:**

Razvojne dejavnosti predstavljajo medsebojno prepletene strokovne naloge, ki nepogrešljivo podpirajo vsa ostala področja športa. Razvojne dejavnosti po ZŠpo-1 delimo na: usposabljanje in izpopolnjevanje strokovnih delavcev, statusne pravice športnikov, založništvo, znanstvenoraziskovalno dejavnost ter informacijsko-komunikacijsko tehnologijo v športu.

**USPOSABLJANJE IN/ALI IZPOPOLNJEVANJE STROKOVNIH KADROV V ŠPORTU**

Strokovno izobraženi/usposobljeni kadri so ključ razvoja in uspešnosti. Programi izobraževanja (univerzitetni) so v domeni izobraževalnega sistema, programe usposabljanja/izpopolnjevanja pa izvajajo NPŠZ po veljavnih programih usposabljanja/izpopolnjevanja, ki so verificirani pri strokovnem svetu RS za šport in/ali pri strokovnih organih NPŠZ

(ločeno za programe usposabljanja in izpopolnjevanja).

**MERILA ZA VREDNOTENJE PROGRAMOV USPOSABLJANJA IN IZPOPOLNJEVANJA V ŠPORTU**

Pri vrednotenju programov usposabljanja in izpopolnjevanja se upošteva naslednje merilo:

* DEFICITARNOST STROKOVNEGA KADRA (korekcija: razvoj):
	+ STOPNJA 1: število strokovnega kadra je enako ali večje od števila z JR priznanih vadbenih skupin,
	+ STOPNJA 2: število strokovnega kadra je med 50 in 99 % števila z JR priznanih vadbenih skupin,
	+ STOPNJA 3: število strokovnega kadra je manjše od 50 % števila z JR priznanih vadbenih skupin.

Z LPŠ in JR se določi višina sredstev za sofinanciranje in število priznanih udeležencev usposabljanja/izpopolnjevanja na izvajalca.

(primer: vsakemu izvajalcu se prizna največ toliko udeležencev usposabljanja/izpopolnjevanja, kolikor imajo v danem letu priznanih popolnih vadbenih skupni, kjer se sofinancira strokovni kader).

|  |  |
| --- | --- |
| PREGLEDNICA ŠT. 8 | KOREKCIJA: RAZVOJ STROK. KADRA |
| USPOSABLJANJE/IZPOPOLNJEVANJE | stopnja 1 | stopnja 2 | stopnja 3 |
| korekcijski faktor: razvojne naloge | 0,250 | 0,500 | 1,000 |

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| RAZVOJNE DEJAVNOSTI: | MERILO ZA VREDNOTENJE: |
| usposabljanje, izpopolnjevanje strokovnih kadrov v športu | materialni stroški/udeleženec |

|  |  |
| --- | --- |
| PREGLEDNICA ŠT. 9 | RAZVOJ STROK. KADRA |
| RAZVOJNE NALOGE V ŠPORTU  | izpopolnjevanje  | usposabljanje |
| minimalno št. udeležencev programa | 1 | 1 |
| TOČKE/MS/UDELEŽENEC | 5 | 20 |

**STATUSNE PRAVICE ŠPORTNIKOV, TRENERJEV IN STROKOVNA PODPORA PROGRAMOM**

Skrb za izobraževanje nadarjenih in kategoriziranih športnikov se na nivoju lokalne skupnosti kaže kot sofinanciranje štipendij za nadarjene in kategorizirane, spremljanje pripravljenosti in strokovna podpora in svetovanje.

Z LPŠ in JR se določi višina sredstev za sofinanciranje in število priznanih projektov na izvajalca.

**MERILA ZA SOFINANCIRANJE PROJEKTOV STATUSNIH PRAVIC ŠPORTNIKOV**

Sofinanciranje nadarjenih in kategoriziranih športnikov se izvede na podlagi naslednjih meril:

|  |  |
| --- | --- |
| PREGLEDNICA ŠT. 10 | STATUSNE PRAVICE ŠPORTNIKOV |
| POMEN ŠPORTNE PANOGE: članstvo v društvu | 0 - 30 članov | 31 - 99 članov | 100 + članov |
| TOČKE ZA IZBIRO | 1 | 5 | 10 |
| ŠPORTNA USPEŠNOST: naziv mladega športnika | registriran | naziv MLR | naziv PR |
| TOČKE ZA IZBIRO | 1 | 5 | 10 |
| RAZŠIRJENOST PANOGE: štev. registriranih v NPŠZ | 0 - 500 reg. | 501 - 2999 reg. | 3000 + reg. |
| TOČKE ZA IZBIRO | 1 | 5 | 10 |
| USPEŠNOST PANOGE: število tekmovalnih ekip | 1 - 2 ekipi | 3 - 4 ekipe | 5 + ekip |
| TOČKE ZA IZBIRO | 2 | 5 | 10 |

**ZALOŽNIŠTVO V ŠPORTU**

Založništvo v športu predstavlja izdajanje in/ali nakup strokovne literature in/ali drugih periodičnih in/ali občasnih športnih publikacij ter propagandnega gradiva na temo športnih dejavnosti. Z LPŠ in JR se določi višina sredstev za sofinanciranje in število priznanih projektov na izvajalca. V kolikor z LPŠ in JR ni drugače določeno, je izbran projekt, ki je na podlagi spodnjih meril zbral največje število točk.

**MERILA ZA SOFINANCIRANJE PROJEKTOV ZALOŽNIŠTVA V ŠPORTU**

Sofinanciranje projektov založništva v športu se izvede na podlagi naslednjih meril:

|  |  |
| --- | --- |
| PREGLEDNICA ŠT. 11 | ZALOŽNIŠTVO V ŠPORTU |
| DEFICITARNOST: število izdanih publikacij letno | 5 + publikacij | 1 - 4 publikacij | ni publikacij |
| TOČKE ZA IZBIRO | 2 | 5 | 10 |
| REFERENCE IZDAJATELJA (AVTORJA) | ni poznan | poznan v RS | svetovno znan |
| TOČKE ZA IZBIRO | 2 | 5 | 10 |
| VRSTA/POMEN PUBLIKACIJE | propagandno | zbornik | Strokovna |
| TOČKE ZA IZBIRO | 2 | 5 | 10 |

**ZNANSTVENO RAZISKOVALNA DEJAVNOST V ŠPORTU**

Nosilci znanstveno-raziskovalne dejavnosti so javne raziskovalne institucije v sodelovanju s civilno športno sfero in/ali gospodarstvom, cilj dejavnosti pa je ustrezen prenos znanstvenih spoznanj v športno prakso. Lokalna skupnost se odloči za sofinanciranje znanstvenoraziskovalne dejavnosti v primeru, ko gre za ciljne raziskovalne projekte, ki so povezani z lokalnim okoljem. V kolikor z LPŠ in JR ni drugače določeno, je izbran projekt, ki je na podlagi spodnjih meril zbral največje število točk.

**MERILA ZA SOFINANCIRANJE PROJEKTOV ZNANSTVENORAZISKOVALNE DEJAVNOSTI**

Sofinanciranje projektov znanstveno-raziskovalne dejavnosti v športu se izvede na podlagi naslednjih meril:

|  |  |
| --- | --- |
| PREGLEDNICA ŠT. 12 | ZNANSTVENORAZISKOVALNA DEJAVNOST |
| IZVEDLJIVOST PROJEKTA | začetna faza | faza izvedbe | zaključna faza |
| TOČKE ZA IZBIRO | 2 | 5 | 10 |
| RAZVOJNA KAKOVOST PROJEKTA: za občino | nima vpliva na razvoj športa | delno vpliva na razvoj športa | pospešuje razvoj športa |
| TOČKE ZA IZBIRO | 2 | 5 | 10 |
| POTENCIALNI VPLIV PROJEKTA NA OBČINO | pomemben za vlagatelja | pomemben za športna društva | pomemben za celotno občino |
| TOČKE ZA IZBIRO | 2 | 5 | 10 |
| REFERENCE PRIJAVITELJA/IZVAJALCA: izkušnje | nima referenc | do 5 let izkušenj | 5 + let izkušenj |
| TOČKE ZA IZBIRO | 2 | 5 | 10 |

**INFORMACIJSKO KOMUNIKACIJSKA TEHNOLOGIJA V ŠPORTU**

Informacijsko-komunikacijska tehnologija na področju športa predstavlja neposredno podporo za učinkovitejše in prijaznejše udejstvovanje v športu (obseg e-informacij o ponudbi v športu) ter sprotno analiziranje in spremljanje ravni učinkovitosti programov. V kolikor z LPŠ in JR ni drugače določeno, je izbran projekt, ki je na podlagi spodnjih meril zbral največje število točk.

**MERILA ZA SOFINANCIRANJE INFORMACIJSKO-KOMUNIKACIJSKE TEHNOLOGIJE**

Sofinanciranje projektov informacijsko-komunikacijske tehnologije v športu se izvede na podlagi naslednjih meril:

|  |  |
| --- | --- |
| PREGLEDNICA ŠT. 13 | IKT |
| DEFICITARNOST PODROČJA | vzdrževanje obstoječe IKT | nadomestitev obstoječe IKT | nakup nove IKT |
| TOČKE ZA IZBIRO | 2 | 5 | 10 |
| DOSTOPNOST IKT ZA UPORABNIKE | dostopna zaposlenim | dostopna društvom | dostopna vsem |
| TOČKE ZA IZBIRO | 2 | 5 | 10 |
| UPORABNOST IKT | uporabna za vlagatelja | uporabna v društvih | uporabna v celotni občini |
| TOČKE ZA IZBIRO | 2 | 5 | 10 |

**ORGANIZIRANOST V ŠPORTU**

Športna društva so interesna in prostovoljna združenja občanov, kjer le-ti v dobršni meri s prostovoljnim delom uveljavljajo svoje interese in so temelj slovenskega modela športa. Športna društva predstavljajo osnovo za obstoj in razvoj vseh pojavnih oblik športa. Delovanje občinski zavodov za šport ni predmet sofinanciranja po JR, saj so lokalne skupnosti njihove ustanoviteljice in so iz tega naslova dolžne poskrbeti za njihovo nemoteno delovanje.

**DELOVANJE ŠPORTNIH DRUŠTEV IN NJIHOVIH ZVEZ**

Delovanje športnih društev in njihovih zvez je pomemben segment športa, zato je v javnem interesu, da se z LPŠ zagotavljajo sredstva za njihovo osnovno delovanje.

**MERILA ZA VREDNOTENJE PODROČJA DELOVANJA ŠPORTNIH DRUŠTEV IN ZVEZ**

Pri vrednotenju področja delovanja športnih društev in njihovih zvez se upoštevajo naslednja merila:

* DELOVANJE NA LOKALNI RAVNI: tradicija neprekinjenega delovanja po podatkih AJPES (1 leto = 3 točke),
* ORGANIZIRANOST NA LOKALNI RAVNI: število aktivnih članov po podatkih izvajalca (1 član = 1 točka),
* ŠTEVILO VADEČIH: število na JR priznanih popolnih ne tekmovalnih skupin (1 skupina = 5 točk),
* ŠTEVILO ŠPORTNIKOV: število na JR priznanih popolnih tekmovalnih skupin (1 skupina = 10 točk),
* KONKURENČNOST PANOGE: število registriranih športnikov izvajalca po podatkih OKS-ZŠZ (1 športnik = 2 točki),
* LOKALNI POMEN/USPEŠNOST PANOGE: število kategoriziranih športnikov izvajalca po podatkih OKS-ZŠZ (1 športnik = 3 točke)

(opomba: pri vsakem merilu se lahko število točk omeji: ne več kot 100; lahko pa se uporabi še druge kriterije: članstvo v OŠZ, društvo v javnem interesu, ure prostovoljnega dela v društvu…)

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev in zvez na lokalni ravni | materialni stroški/LETO in/ali ČLAN in/ali SKUPINA |

|  |  |
| --- | --- |
| PREGLEDNICA ŠT. 14 | ORGANIZIRANOST V ŠPORTU |
| DELOVANJE ŠPORTNIH DRUŠTEV | tradicija v letih | plačana članarina | ne tekmovalne skupine | tekmovalne skupine | registrirani športniki | kategorizirani športniki |
| točke/leto  | 3 | 0 | 0 | 0 | 0 | 0 |
| točke/član in/ali točke/skupina In/ali točke/športnik | 0 | 1 | 5 | 10 | 2 | 3 |
| TOČKE/MS/DRUŠTVO (ne več kot) | 100 | 100 | 100 | 100 | 100 | 100 |

**ŠPORTNE PRIREDITVE IN PROMOCIJA ŠPORTA**

Športne prireditve so osrednji dogodek organizacijske kulture športa z vplivom na promocijo okolja. Kjer potekajo, imajo velik vpliv na razvoj turizma, gospodarstva in pomen za razvoj in negovanje športne kulture.

VELIKE MEDNARODNE ŠPORTNE PRIREDITVE:

Merila ne urejajo načina in višine vrednotenja/sofinanciranja področja velikih mednarodnih športnih prireditev (olimpijske igre, svetovna, evropska prvenstva, sredozemske igre, univerzijade…). Sredstva lokalne skupnosti se za takšne projekte v primeru uspešne kandidature za organizacijo/izvedbo zagotovijo v posebnih proračunskih virih.

DRUGE ŠPORTNE PRIREDITVE:

Med druge športne prireditve prištevamo tekmovanja na državnem nivoju, množične športne prireditve in druge športne prireditve lokalnega pomena, ki upoštevajo trajnostne kriterije in so usmerjene k povečanju števila športno dejavnega prebivalstva. V merilih je predvideno tudi vrednotenje izvedbe mednarodnih športnih prireditev, ki pa ne presegajo nivoja tekem za svetovni pokal in udeležbe športnikov na uradno priznanih mednarodnih tekmovanjih. Udeležba na uradnih potrjenih tekmovanjih NPŠZ (državna prvenstva, ligaška, pokalna tekmovanja) ni predmet vrednotenja in sofinanciranja po teh merilih.

ŠPORTNA PROMOCIJA:

Občinske športno promocijske prireditve za podelitev priznanj so lahko predmet LPŠ na lokalnem nivoju, vendar ni nujno, da so predmet JR.

**MERILA ZA VREDNOTENJE DRUGIH ŠPORTNIH PRIREDITEV IN PROMOCIJE**

Sofinanciranje področja športnih prireditev se izvede na osnovi naslednjih meril:

* ODMEVNOST, MNOŽIČNOST, RAVEN IN USTREZNOST VSEBINE ŠPORTNE PRIREDITVE.

Z LPŠ in JR se določi višina sredstev za sofinanciranje in število priznanih športnih prireditev na izvajalca.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNE PRIREDITVE  | MERILO ZA VREDNOTENJE: |
| športne prireditve lokalnega, občinskega in državnega pomena | materialni stroški/prireditev |

|  |  |
| --- | --- |
| PREGLEDNICA ŠT. 15 | ŠPORTNE PRIREDITVE  |
| ODMEVNOST ŠPORTNE PRIREDITVE | lokalno odmevna | regionalno odmevna | državno odmevna | mednarodno odmevna |
| TOČKE/MS/PRIREDITEV | 5 | 10 | 15 | 20 |
| MNOŽIČNOST ŠPORTNE PRIREDITVE: udeleženci | do 50  | 51 - 100  | 101 - 200 | 200 + |
| TOČKE/MS/PRIREDITEV | 20 | 40 | 60 | 80 |
| RAVEN ŠPORTNE PRIREDITVE | lokalno tekmovanje | občinsko prvenstvo | uradno državno prvenstvo | mednarodno tekmovanje |
| TOČKE/MS/PRIREDITEV | 10 | 20 | 40 | 80 |
| USTREZNOST VSEBINE : organizatorjev osnovni namen | izvajalec ni ŠD | ŠD: prireditev ni tekmovalna | ŠD: tekmovalna prireditev | ŠD: prireditev za otroke |
| TOČKE/MS/PRIREDITEV | 5 | 10 | 15 | 20 |

(OPOMBA: obstajajo tudi druga merila in razni korekcijski faktorji za tradicijo…)

**MERILA ZA UDELEŽBO NA MEDNARODNIH TEKMOVANJIH (MT)**

Uspešni športni kolektivi in športniki posamezniki z odmevnimi športnimi dosežki promovirajo ime občine doma in v svetu. Z LPŠ lahko občina sofinancira njihovo udeležbo na takšnih (prvenstveno) mednarodnih tekmovanjih.

Z LPŠ in JR se določi višina sredstev za sofinanciranje in število priznanih projektov na izvajalca.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNA PROMOCIJA OBČINE: | MERILO ZA VREDNOTENJE: |
| udeležba članskih ekip na DP (KŠP) in posameznikov (IŠP/MI) na MT  | materialni stroški/udeležba |

|  |  |
| --- | --- |
| PREGLEDNICA ŠT. 16 | ŠPORTNA PROMOCIJA OBČINE |
| KŠP: nastopi članske ekipe v DP/MT | DP < 25 % | DP < 50 % | DP < 75 % |
| TOČKE MS/IZVAJALEC: | 800 | 400 | 200 |
| IŠP/MI: udeležba na MT  | OI | SP | EP |
| TOČKE MS/IZVAJALEC: | 1200 | 800 | 600 |

**JAVNO OBVEŠČANJE**

Javno obveščanje v športu predstavlja produkcijo in predvajanje oddaj s pretežno športno vsebino. V kolikor z LPŠ in JR ni drugače določeno, je izbran projekt, ki je na podlagi spodnjih meril zbral največje število točk.

**MERILA ZA VREDNOTENJE JAVNEGA OBVEŠČANJA**

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| JAVNO OBVEŠČANJE V ŠPORTU: | MERILO ZA VREDNOTENJE: |
| objava športnih vsebin v medijih | materialni stroški/medij |

|  |  |
| --- | --- |
| PREGLEDNICA ŠT. 17 | JAVNO OBVEŠČANJE V ŠPORTU |
| DOSEG MEDIJA | lokalno | regionalno | Državno |
| TOČKE MS/IZVAJALEC: | 5 | 10 | 20 |
| POGOSTOST POJAVLJANJA | mesečno | tedensko | Dnevno |
| TOČKE MS/IZVAJALEC: | 5 | 10 | 20 |
| DOSTOPNOST VSEBINE | časopis | internet | TV, radio |
| TOČKE MS/IZVAJALEC: | 5 | 10 | 20 |

**ŠPORTNA DEDIŠČINA**

Športna dediščina oziroma muzejska dejavnost predstavlja zbiranje, varovanje, dokumentiranje in predstavljanje premične dediščine slovenskega športa. V kolikor z LPŠ in JR ni drugače določeno, je izbran projekt, ki je na podlagi spodnjih meril zbral največje število točk.

**MERILA ZA VREDNOTENJE ŠPORTNE DEDIŠČINE**

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNA DEDIŠČINA OZ. MUZEJSKA DEJAVNOST: | MERILO ZA VREDNOTENJE: |
| zbiranje, varovanje, dokumentiranje športne dediščine | materialni stroški/projekt |

|  |  |
| --- | --- |
| PREGLEDNICA ŠT. 18 | ŠPORTNA DEDIŠČINA |
| IZVEDLJIVOST PROJEKTA: enote zbranega gradiva | do 20 | 21 - 50 | 51+ |
| TOČKE MS/IZVAJALEC: | 5 | 10 | 20 |
| POMEN PROJEKTA | društveni | lokalni | Nacionalni |
| TOČKE MS/IZVAJALEC: | 5 | 10 | 20 |
| IZVIRNOST PROJEKTA | že uporabljeni pristopi | inovativen pristop | izvirna ideja |
| TOČKE MS/IZVAJALEC: | 5 | 10 | 20 |

**DRUŽBENA IN OKOLJSKA ODGOVORNOST ŠPORTA**

V družbeno in okoljsko odgovornost športa sodi Nacionalna kampanja za spodbujanje športnega obnašanja! Gre za skupni projekt MIZŠ, FŠO in lokalnih skupnosti. Lokalna skupnost lahko pristopi k projektu, ki je izbran na nacionalni ravni, sicer pa družbena in okoljska odgovornost športa ni predmet sofinanciranja po LPŠ! V kolikor z LPŠ in JR ni drugače določeno, je izbran projekt, ki je na podlagi spodnjih meril zbral največje število točk.

**MERILA ZA VREDNOTENJE DRUŽBENE IN OKOLJSKE ODGOVORNOSTI ŠPORTA**

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| DRUŽBENA IN OKOLJSKA ODGOVORNOST ŠPORTA: | MERILO ZA VREDNOTENJE: |
| projekt športnega obnašanja | materialni stroški/projekt |

|  |  |
| --- | --- |
| PREGLEDNICA ŠT. 19 | DRUŽBENA ODGOVORNOST ŠPORTA |
| IZVEDLJIVOST PROJEKTA: zajemanje populacije | omejen dostop: posamezniki | omejen krog populacije | širok krog populacije |
| TOČKE MS/IZVAJALEC: | 5 | 10 | 20 |
| POMEN PROJEKTA | društveni | lokalni | Nacionalni |
| TOČKE MS/IZVAJALEC: | 5 | 10 | 20 |
| IZVIRNOST PROJEKTA | že uporabljeni pristopi | inovativen pristop | izvirna ideja |
| TOČKE MS/IZVAJALEC: | 5 | 10 | 20 |